**חממת נוער יוצר**

**קרן ון ליר – סינמטק ירושלים – עמותת רואים רחוק**

חממה של נוער יהודי ונוער ערבי אשר תעניק תרגול ופיתוח כלים

**לספר סיפור**

החממה מתפרסת על פני חודש ומגיעה לשיא בסוף אוגוסט בסמינר של שלושה ימים בסינמטק ירושלים.

היא תכלול 16 בני נוער אותם ילוו שני מדריכים העוסקים בקולנוע ובחינוך ודוברים את שתי השפות

התהליך המשותף יעניק מרחב בטוח לחקירה, חיפוש ופיתוח נקודות מבט אישית ואומנותית של כל משתתף תוך התמקדות בשלושה כלים:

* מבט על עצמי
* מבט על האחר
* מבט על תופעה

8 חניכים פלשתינאים תלמידי כיתה יא' מהתיכון לאומנויות בשיח ג'ראח.  
8 חניכים יהודים מתיכונים שונים במערב ירושלים.

חלקם כותבים, חלקם מוזיקאים, מאיירים, מצלמים ומשחקים

המשותף לכולם שהם באים לספר סיפור.

חלק ראשון – היכרות (אמצע יולי)

הקבוצה תיפגש בסינמטק ירושלים להכרות מוקדמת אחד עם השני, עם צוות ההדרכה ועם המקום.

המדריכים יציגו לקבוצה את תכנית החממה, את לוחות הזמנים שלה ותעניק סיור בסינמטק.

במהלך המפגש הקבוצה יחד עם המדריכים תפתח קבוצת ווטסאפ משותפת שתלווה אותם כל תקופת החממה ותעניק גם שם מרחב לביטוי ושיח.

חלק שני – חווית פסטיבל הקולנוע ירושלים (21/7-31/7)

הקבוצה מגיעה אל הפסטיבל ליומיים של חוויה קולנועית וחברתית משמעותית אשר מהווה את יריית הפתיחה להמשך הפרויקט.

בהגעתם לפסטיבל הקבוצה תזכה לאירוח מקסימאלי מהפסטיבל- תגים לסרטים, פאוצ'ים וכמובן שוברים לפיצות ושתייה קלה. אחרי צפייה בסרט יוכלו המשתתפים לשבת יחד עם המדריכים באזור שקט ונעים ולשתף את מה שחוו מהסרט שצפו בו. בנוסף יוכלו להנות משלל הארועים שהפסטיבל מציע- מפגשים עם במאים, הופעות מוסיקה, הקרנות חוצות ועוד. הקבוצה תלון במלון ימק"א.

חלק שלישי- שלושה מפגשים לפני תחילת הסמינר.

שלושה שבועות לפני תחילת הסמינר, הקבוצה תיפגש אחת לשבוע בסינמטק ירושלים.

בכל אחד מהמפגשים יוקרן סרט ותיערך שיחה מודרכת עם איש קולנוע מוערך כגון – תאופיק אבו ואיל או איהאב ג'אדאללה. כל סרט יגע באותם נושאים של הסמינר:

* מבט על עצמי
* מבט על האחר
* מבט על תופעה

מטרת המפגשים האלו היא להמשיך לחזק את הקשר בין המשתתפים לייצר תנאים אופטימליים לשיח על הנושאים בהם הסמינר המקצועי יעסוק.

חלק רביעי – הסמינר.

החממה מגיעה לשיאה בשלושת ימי הסמינר.

כל יום מורכב מ-2 סדנאות משמעותיות ואינטנסיביות אשר מועברות על ידי אנשי מקצוע מובילים מתחום האומנות, אשר דוברים את שתי השפות.

בסוף כל יום תתקיים פעילות קלילה יותר, הקבוצה תילן במלון ימק"א.

**היום הראשון** – מבט על עצמי

דגשים לפיתוח היכולת לספר סיפור אישי. דרך סדנאות מוזיקה וכתיבה.

**חלק ראשון:**

סדנת מוזיקה לגיבוש והכוונת הטון של החממה.

במהלך הסדנא החניכים ישתפו את רגשותיהם ומחשבותיהם בצורה אינטואיטיבית ובסופו של תהליך נוצר שיר, שהם כתבו והלחינו.

**חלק שני:**

הבעת סיפור אישי דרך הצגת טקסט ללא ליווי מוזיקלי. (סטנדאפ\ספרות)

התמקדות בהגשת טקסט בצורה מדוברת. עריכת טקסט, הבחנה בין עיקר ותפל, איך לוקחים משהו שנוצר אינטואיטיבית, ובונים ממנו סיפור. ובעיקר - **מהו סיפור?**

**היום השני – מבט על האחר**

**חלק ראשון:**

פיתוח היכולת לספר את הסיפור של האחר. שימוש בסדנאות משחק, כתיבה ויצירת דרמה. יצירת דמות דרך הגוף המורכבת מרגשותיו ותחושותיו.

בסוף הסדנא החניכים יגלמו דמות במצבים שונים על מנת לפתח את הדמות ואת הסיפור שלה.

**חלק שני:** בנייתדמות מתוך אדם שהחניכים מכירים היטב. פיתוח דרמה מתוך הדמויות שהם יצרו תוך כדי עידוד הסקרנות ל-אחר. דמות שאולי פעם חששנו ממנה/צחקנו עליה/ אבל היא תמיד סקרנה אותנו ועכשיו אנחנו מנסים להבין אותה ולספר אותה.

**היום השלישי – מבט על תופעה**

שילוב של שני הימים הראשונים. האישי ו- החיצוני.

התמקדות בבימוי דוקו ועלילתי.

**חלק ראשון**:

עלילתי - בניית סצנה מתוך הדברים שעבדנו עליהם - תוך שימוש בשיעור על "מהו סיפור", והחומרים שעלו. המטרה היא לקחת צעד נוסף "אחורה" או הצידה מבחינת הפרספקטיבה, ולבדוק מהי סצנה, וממה היא מורכבת? לעמוד על ההבדל בין סיפור אישי, לבין סצנה שיכולה להכיל דרמה ולהיות אוניברסלית. החלק העלילתי יכול להנחות במאי\ת, באמצעות אולפן קטן שנקים בתוך הכיתה.

**חלק שני:**

ראיון. חיפוש אחר סיפור מעניין שלי או של אדם אחר.

מעבר תמטי לנקודת ההתחלה של הסדנה. חזרה לסיפור הגולמי שמישהו מספר על עצמו, אבל הפעם לומדים איך זה נתפס בעדשת מצלמה, ומהו למעשה הז'אנר התיעודי. זה חלק אינטימי יותר, בו החניכים מראיינים זה את זו ולומדים איך לראיין, איזה שאלות לשאול, ומה האפקט שלהן על המרואיין.

הפעילות הזו תיערך לרצועת ראיונות משותפת של כלל המשתתפים.

וכך, החלק האחרון של החממה תהפוך לשרשרת סיפורים שתהפוך למסמך תיעודי אחד,

של שיח אחד.